**НАУЧНИ ОКРУГЛИ СТО**

***ПОСЛЕ 150 ГОДИНА: РАДОЈЕ ДОМАНОВИЋ***

**(У ОКВИРУ XVIII МЕЂУНАРОДНОГ НАУЧНОГ СКУПА**

***СРПСКИ ЈЕЗИК, КЊИЖЕВНОСТ, УМЕТНОСТ)***

***Крагујевац, 26. октобар 2023.***

**ПОЗИВНО ПИСМО**

**ПОСЛЕ 150 ГОДИНА: РАДОЈЕ ДОМАНОВИЋ**

Поштовани,

У име Програмско-организационог одбора, са особитим задовољством упућујем Вам позивно писмо за предстојећи Научни округли сто ПОСЛЕ 150 ГОДИНА: РАДОЈЕ ДОМАНОВИЋ, који ће се одржати **26. октобра 2023.** годинена Филолошко-уметничком факултету Универзитета у Крагујевцу.

Дела Радоја Домановића била су предмет истраживања знатнијег броја научних радова, монографија и зборника, но верујемо да новим стилским, жанровским, књижевно и лингвотеоријским, као и културолошким захватима предстојећи Научни округли сто може допринети проширивању знања о поетичким и најшире хуманистичким обележјима Домановићеве књижевности, али и, још даље, о поетици српског реализма и српске књижевности у целини. Истраживачке подтеме биле би следеће:

1. Реализам као протест: поетика и политика
2. Породица/отац/мајка/деца
3. Поетика сиромаштва
4. Књижевнокритичка мисао о Домановићу у 19/20/21. веку
5. Симболичка (религијска, психолошка) семантика тема/мотива
6. Књижевност и новинарство: приповетке и новински чланци
7. Сликарско у књижевном: трансмедијална наратологија
8. Домановић и Обреновићи
9. Стилске и језичке особености књижевних дела/новинских чланака
10. Песнички језик Домановићеве сатире у стиховима
11. Женски свет у приповеткама/чланцима
12. Домановићеви следбеници у 20. и 21. веку
13. Вође у српској/европским књижевностима; хилијастичка препознавања
14. Домановић у компаративистичком контексту/европска сатира/паралеле
15. Домановић као уредник/сарадник часописа
16. Поетика простора/природа/село/град/куће/собе
17. Заједница и индивидуа/љубав/брак/јавно/приватно
18. Комика и апсурд
19. Сплин, тескоба и отуђење
20. Домановић и драма/позориште

Научни округли сто одржава се уживо, а предвиђено време за излагање је 15 минута.

Све заинтересоване колегинице и колеге за учешће у раду ове конференције позивам да попуне формулар који се налази у прилогу. Пријаве можете послати на електронску адресу ana.zivkovic@filum.kg.ac.rs, најкасније до **1. јула 2023**. године.

Потврда о прихватању теме излагања биће послата пријављенима до **1. септембра 2023**. године.

Упутство за припрему радова за штампу биће послато по завршетку конференције. Након процеса рецензирања, изабрани радови биће објављени у међународном тематском зборнику радова (М14). Могуће је пријавити и коауторске радове (највише два аутора). Котизација се не плаћа, а трошкове превоза и преноћишта сносе учесници.

Срдачно,

у име Организационо-програмског одбора Округлог стола,

проф. др Ана Живковић